Diari Oficial de la Generalitat Valenciana


Sumari del DOGV 3078, del 15-09-1997 (1997/9839)

Convocatòria de proves per a la selecció de dues places de guàrdia de la Policia Local.
---------------------------------------------------------------------------------------

### Dades del document

Número de DOGV
:   3078

Data del DOGV
:   15-09-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/9839


Data del document
:   06-05-1997

Organisme emissor
:   Ajuntament de Tavernes de la Valldigna

Tipus de document
:   Convocatòria

Descriptors 

:   * Tavernes de la Valldigna
    * concurs administratiu
    * administració local
    * policia

Ajuntament de Tavernes de la Valldigna. Convocatòria de proves per a la selecció de dues places de guàrdia de la Policia Local.  
CONVOCATÒRIA  
De conformitat amb l'acord adoptat pel Ple de l'Ajuntament, en la sessió del dia 5 de maig de 1997, sobre l'aprovació de bases per a la selecció de 2 places de guàrdia de la policia local, 1 en torn lliure i 1 en torn de mobilitat, així com 1 plaça de caporal de la policia local, per promoció interna, vacants en la plantilla municipal i anunciada en l'oferta d'ocupació pública de 1997, l'Alcaldia Presidència ha resolt:  
Únic  
Convocar proves per a la selecció de 2 places de guàrdia de la policia local, 1 en torn lliure i 1 en torn de mobilitat, així com 1 plaça de caporal de la policia local, per promoció interna, de conformitat amb les bases que han sigut aprovades pel Ple de l'Ajuntament en la sessió de 5 de maig de 1997, que literalment diu el següent:  
Bases per a la provisió de 2 places de guàrdia i 1 de caporal de la policia local, vacants en la plantilla de l'Ajuntament de Tavernes de la Valldigna.  
Bases de la convocatòria per a proveir en propietat 2 places de guàrdia i 1 de caporal de la policia local, de conformitat amb el que disposa la Llei 7/1985, de 2 d'abril; el Reial Decret Legislatiu 781/1986, de 18 d'abril; el Decret 69/1986, de 2 de juny (DOGV 20.06.86); el Reial Decret 896/1991, de 7 de juny; el Reial Decret 2617/1985, de 9 de desembre; la Llei 2/1990, de la Generalitat Valenciana; el Decret 152/1991, de 29 d'agost: Ordre del conseller d'Administració Pública de 9 de setembre de 1991 i Ordre de 5 de desembre de 1994, de la Conselleria d'Administració Pública.  
Primera. Objecte de la convocatòria  
L'objecte de la convocatòria és la provisió en propietat de 2 places de guàrdia i 1 de caporal de policia local, escala d'administració especial, subescala serveis especials, classe policia local i auxiliars, enquadrada en l'escala bàsica, nivell D de titulació (article 25 de la Llei 30/1984, de 2 d'agost i 14 de la Llei 2/1990, de Coordinació de la Policia Local). D'aquestes places, una de les de guàrdia serà proveïda mitjançant oposició per torn lliure i l'altra mitjançant concurs de mèrits per torn de mobilitat. La plaça que no siga coberta pel torn de mobilitat incrementarà la d'oposició lliure.  
La plaça de caporal de la policia local serà proveïda mitjançant un concurs oposició pel torn de promoció interna entre els guàrdies de la policia local de la plantilla de Tavernes de la Valldigna. Si aquesta plaça no és coberta pel torn de promoció interna passarà a proveir-se per concurs de mèrits per a la mobilitat dels caporals de les policies locals i la baremació de mèrits a aplicar en aquest cas es detalla en l'annex I de l'Ordre de 5 de desembre de 1994, de la Conselleria d'Administració Pública (DOGV 2.413, de 23.12.94).  
Segona. Condicions dels aspirants  
Per a ser admesos a la realització de les proves selectives, el personal aspirant haurà de tenir els requisits següents en la data en què finalitze el termini de la presentació d'instàncies:  
2.1. Places de guàrdia de la policia local.  
2.1.1. Per al torn lliure:  
a) Ser espanyol.  
b) Estar en possessió del títol de graduat escolar, batxiller elemental o equivalent, o complir les condicions per a obtenir-lo en la data en què finalitze el termini de presentació d'instàncies. L'equivalència ha de ser reconeguda per l'administració competent en cada cas concret i degudament acreditada en aquest sentit pels aspirants.  
c) No patir cap malaltia o defecte físic que impedisca l'exercici de les funcions corresponents i tenir una estatura mínima d'1,65 metres per als homes, i d'1,60 metres per a les dones.  
d) Haver fet 18 anys sense excedir de l'edat dels 30. Només a l'efecte de l'edat màxima es compensarà el límit amb els serveis prestats anteriorment en l'administració local, escala d'administració especial, subescala de serveis especials, classe policia local i auxiliars.  
e) No haver estat separat per expedient disciplinari, del servei de l'estat, de les comunitats autònomes, de les entitats locals o de qualsevol altra institució jurídica pública, ni estar inhabilitat per a l'exercici de les funcions públiques.  
f) Estar en possessió dels permisos de conducció de vehicles A-2 i B-2.  
2.1.2. Per al torn de mobilitat:  
a) Ser funcionari de carrera integrat en la subescala de serveis especials, policia local, de qualsevol dels municipis de la Comunitat Valenciana, amb la categoria que es convoca.  
b) Haver estat, almenys, dos anys com a funcionari de carrera en el lloc de treball des d'on es concursa.  
c) No estar a menys de 10 anys per a complir l'edat de jubilació forçosa.  
d) No patir cap malaltia ni defecte físic que impedisca el normal exercici de les funcions pròpies de l'escala i categoria, de conformitat amb el quadre d'exclusions mèdiques establit en aquestes bases.  
e) No estar suspés en ferm ni inhabilitat per a l'exercici de funcions públiques.  
f) Estar en possessió dels permisos de conducció de vehicles A-2 i B-2.  
e) Estar en possessió del títol de graduat escolar, batxiller elemental o equivalent, o en les condicions per obtenir-lo en la data d'acabament del termini de presentació d'instàncies.  
2.2. Plaça de caporal de la policia local.  
2.2.1. Per al torn de promoció interna.  
a) Ser funcionari de carrera, integrat en la subescala de serveis especials, escala bàsica, categoria Policia Local de l'Ajuntament de Tavernes de la Valldigna.  
b) Haver romàs almenys dos anys en la categoria de policia en l'Ajuntament de Tavernes de la Valldigna.  
c) No patir cap malaltia ni defecte físic que impedisca el normal exercici de les funcions pròpies de l'escala i categoria, de conformitat amb el quadre d'exclusions mèdiques establit en aquestes bases.  
d) No estar suspés en ferm ni inhabilitat per a l'exercici de funcions públiques.  
e) Estar en possessió dels permisos de conducció de vehicles A-2 i B-2.  
f) Estar en possessió del títol de graduat escolar, batxiller elemental o equivalent, o en les condicions per obtenir-lo en la data d'acabament del termini de presentació d'instàncies.  
2.2.2. Per al torn de mobilitat.  
Seran les establides en l'article 4.2 del Decret 152/1991, de 29 d'agost.  
Tercera. Presentació d'instàncies i documentació annexa  
Les instàncies per a prendre part en aquesta convocatòria s'adreçaran a l'alcalde president d'aquest Ajuntament, i s'hi podrà utilitzar la instància model que facilitarà el Negociat de Personal (segona planta de l'edifici de la casa de la cultura, situada al carrer de Gabriel Hernández 55, actual seu de l'ajuntament). Les instàncies s'han de presentar en el Registre General o en la forma que determina l'article 38.4 de la Llei 30/1992 de Règim Jurídic de les Administracions Públiques i del Procediment Administratiu Comú, durant el termini de 20 dies hàbils, comptadors a partir de l'endemà de la publicació de l'extracte d'aquesta convocatòria en el Boletín Oficial del Estado.  
En les instàncies per a prendre part en aquesta convocatòria, el personal aspirant haurà de manifestar que compleix tots i cada un dels requisits exigits en aquestes bases, que es compromet a prestar el jurament o promesa preceptius.  
Pel que fa a les places de guàrdia de la policia local, s'ha de manifestar en la instància si concorren per torn lliure o concurs de mèrits per mobilitat.  
Així mateix, en referència a la plaça de caporal de la policia local, s'ha de manifestar en la instància si concorren per torn de promoció interna o pel de mobilitat.  
S'adjuntarà a les instàncies:  
a) El justificant d'haver ingressat en la caixa municipal, mitjançant ingrés bancari o resguard d'ingrés, si pertoca, per gir postal o telegràfic, els drets d'examen, que s'estableixen en 3.000 pessetes. Els esmentats drets d'examen només es tornaran a qui no siga admés en el procés selectiu per manca d'algun dels requisits exigits per a prendre-hi part.  
b) Els aspirants a la plaça de guàrdia ofertada pel torn de mobilitat i a la plaça de caporal, han de presentar la documentació acreditativa del mèrits al·legats per l'aspirant, mitjançant l'original o còpia compulsada. Caldrà adjuntar aquesta documentació a la instància en sobre tancat, que podrà ser lacrat. No es tindrà en compte cap mèrit que no s'acredite en aquest moment. Es tornarà la documentació a les persones concursants per torn de mobilitat, si no tinguera lloc la realització del concurs per aquest torn, una vegada siga ferma la resolució del concurs.  
Quarta. Admissió dels aspirants  
Per a ser admesos a les proves selectives, bastarà que els aspirants manifesten en les instàncies que compleixen cada una de les condicions exigides en aquestes bases, referides a la data d'acabament del termini de presentació d'instàncies i que hagen pagat els drets d'examen.  
Després de concloure el termini de presentació d'instàncies, mitjançant una resolució de l'Alcaldia, s'aprovarà la llista d'aspirants admesos i exclosos. Aquesta resolució es publicarà en el Butlletí Oficial de la Província i tauler d'anuncis de l'ajuntament. Es concedirà un termini de 10 dies perquè els aspirants exclosos n'esmenen els defectes. No obstant això, els errors de fet podran esmenar-se en qualsevol moment, d'ofici o a petició de la persona interessada.  
Després d'haver transcorregut aquest termini sense que s'hi formule cap reclamació, s'entendran definitives aquestes llistes. L'Alcaldia resoldrà sobre les reclamacions presentades mitjançant resolució motivada sobre elles.  
En la resolució per la qual s'aproven les llistes es determinarà el lloc, la data i l'hora de la realització de la fase de concurs, i també els de la primera prova de l'oposició.  
Cinquena. Tribunal qualificador  
El tribunal qualificador estarà compost pels membres següents, tots ells amb veu i vot:  
President: L'alcalde president de l'ajuntament o regidor en qui delegue.  
Secretari: El de la corporació o funcionari en qui delegue, que actuarà a més com a vocal.  
Vocals:  
- Un representant del professorat oficial designat per l'Institut Valencià de Seguretat Pública.  
- Un representant de l'administració de la Generalitat Valenciana.  
- El cap de la Policia Local de l'Ajuntament, i si manca, un funcionari de la corporació d'igual o superior categoria.  
- Dos representants dels treballadors designats per la Junta de Personal d'aquest ajuntament.  
La designació dels membres del tribunal inclourà la dels respectius suplents, i es farà pública juntament amb la llista d'admesos i exclosos, i també al tauler d'anuncis de l'ajuntament.  
La corporació sol·licitarà als òrgans corresponents la designació dels representants respectius, que haurà d'efectuar-se en el termini dels 20 dies següents al de la recepció de la sol·licitud.  
La composició del tribunal serà predominantment tècnica i els vocals posseiran una titulació o especialització igual que l'exigida per a l'accés als llocs de treball oferits.  
El tribunal no podrà constituir-se ni actuar sense l'assistència, com a mínim, de la meitat més un dels seus membres, titulars o suplents.  
El tribunal podrà disposar la incorporació d'assessors especialistes a les seues sessions.  
Els membres del tribunal podran ser recusats pel personal aspirant, de conformitat amb el que preveuen els articles 28 i 29 de la vigent Llei de Procediment Administratiu (Llei 30/1992)  
A l'efecte del que disposa l'annex IV del Reial Decret 236/1988, de 4 de març, el tribunal que actua en aquesta prova selectiva tindrà la categoria quarta de les que s'hi recullen, tant pel que fa a les assistències dels membres del tribunal com dels assessors i col·laboradors.  
Sisena. Inici i desenvolupament de l'oposició  
El personal aspirant serà convocat en crida única, tret de casos de força major, degudament justificats i apreciats lliurement pel tribunal. La no presentació d'un aspirant en el moment de la crida a qualsevol dels exercicis obligatoris determinarà automàticament la pèrdua del dret a participar en aquest exercici i en els successius i, per tant, quedarà exclòs del procediment selectiu.  
L'ordre d'actuació dels aspirants en els exercicis que no es puguen realitzar conjuntament serà el determinat prèviament per la Generalitat Valenciana per a la selecció del personal, segons l'últim sorteig realitzat a què es refereix l'article 14.2 del Decret 69/1986, de 2 de juny, del Consell de la Generalitat Valenciana.  
El tribunal podrà requerir en qualsevol moment als aspirants que acrediten la identitat, per a la qual cosa han de portar el document nacional d'identitat.  
Una vegada hagen començat les proves, no serà obligatòria la publicació dels successius anuncis de realització de la resta d'exercicis en el Butlletí Oficial de la Província. El tribunal haurà de fer públics aquests anuncis en els taulers de l'ajuntament.  
Des de l'acabament d'una prova fins l'inici de la següent, caldrà que transcorreria un termini mínim de 72 hores i un màxim de 20 dies.  
Setena. Proves selectives i qualificacions.  
7.1. Dues places de guàrdia de la policia local.  
7.1.1. Procediment de selecció. Torn lliure.  
El procés de selecció constarà de les següents fases: oposició, i curs selectiu.  
A) Oposició: la fase d'oposició constarà de les següents proves i exercicis:  
1. Proves prèvies. De caràcter obligatori i eliminatori. Abans d'iniciar les proves de coneixement del temari, es realitzarà un exercici o prova psicotècnica d'aptitud i de personalitat, seguint el barem de l'annex III de l'Ordre de 5 de desembre de 1994 de la Conselleria d'Administració Pública (DOGV 2.413, de 23 de desembre de 1994) i el reconeixement mèdic on es tindran en compte el quadre d'exclusions mèdiques que figura en l'annex II de l'Ordre de 5 de desembre de 1994 de la Conselleria d'Administració Pública (DOGV 2.413, de 23 de desembre de 1994).   
Tant l'exercici psicotècnic com el reconeixement mèdic seran obligatoris i eliminatoris, amb la qualificació d'apte o no apte.  
Per realitzar el reconeixement mèdic els aspirants podran optar entre aportar un certificat mèdic oficial expedit per qualsevol facultatiu, o sotmetre's al reconeixement del servei mèdic concertat per l'ajuntament, en les dates que es faran públiques oportunament.  
El certificat mèdic oficial, expedit per un facultatiu alié al servei mèdic concertat per l'ajuntament, caldrà que es presente mitjançant instància en el Registre General de l'ajuntament, dins dels 10 dies hàbils següents a la publicació de la data d'inici de les proves en el Butlletí Oficial de la Província, termini dins del qual caldrà que s'expedisca; l'interessat haurà d'explicitar que no es troba inclòs en cap de les causes d'exclusió establides en l'annex II de l'Ordre de 5 de desembre de 1994 de la Conselleria d'Administració Pública (DOGV 2.413, de 23 de desembre de 1994), a les quals, a efectes de la seua identificació inequívoca, caldrà fer referència específica, citant la data del diari oficial esmentat.   
Així mateix, els interessats hauran de signar la seua conformitat perquè els siguen practicades totes les proves mèdiques i exploracions clíniques complementàries que es consideren necessàries, tret de les considerades com a invasives, per determinar l'aptitud d'aquests, d'acord amb la baremació establida, i sense perjudici d'haver acreditat mitjançant certificat mèdic oficial l'aptitud per a concórrer al procés selectiu, segons el model establit en l'annex II d'aquestes bases.  
2. Primer exercici. De caràcter obligatori i eliminatori. Consistirà a superar les proves d'aptitud física que demostren la capacitat per a l'exercici del lloc de treball, amb el contingut i les marques que s'assenyalen en l'annex I, apartat a) de l'Ordre de 5 de desembre de 1994, de la Conselleria d'Administració Pública (DOGV 2.413, de 23.12.94) inclosa la prova de natació.   
3. Segon exercici. De caràcter obligatori i eliminatori. Exposició per escrit, en un temps màxim de tres hores, de quatre temes elegits per sorteig, un de cada un dels grups primer a quart, ambdós inclosos, que componen el temari que arreplega l'annex I d'aquestes bases. Aquests temes seran llegits en sessió pública davant el tribunal, que podrà formular les preguntes o aclariments que jutgen oportunes sobre aquest. Es valorarà la claredat de les idees, la facilitat de l'expressió verbal i el coneixement sobre els temes exposats. La qualificació d'aquest exercici serà de 0 a 10 punts, i caldrà obtenir-ne un mínim de 5 per a superar-lo.  
4. Tercer exercici. De caràcter obligatori i eliminatori. Consistirà en l'exposició per escrit d'un tema elegit per sorteig, d'entre els que componen el grup cinqué del temari de l'annex I a aquestes bases, en un temps màxim d'una hora, que llegirà l'opositor davant el tribunal. S'hi valoraran els coneixements exposats, la claredat en l'exposició, la neteja de la presentació, la redacció i l'ortografia.  
En tot cas, la qualificació d'aquest exercici serà de 0 a 10 punt, i caldrà obtenir-ne un mínim de 5 per a superar-lo.  
5. Quart exercici. De caràcter obligatori i no eliminatori. Consistirà a redactar en valencià un text proposat pel tribunal. La duració d'aquest exercici serà de 30 minuts.  
Aquest exercici es qualificarà de 0 a 2 punts.  
L'ordre de classificació del que resultarà la llista d'aprovats estarà determinat per la suma de les puntuacions obtingudes en el segon, tercer i quart exercici.  
B) Curs selectiu: Finalitzades les proves selectives del torn lliure, el tribunal farà pública la llista d'aspirants aprovats, si n'hi ha, per ordre de puntuació aconseguida, i elevarà aquesta llista a l'Alcaldia Presidència, juntament amb l'acta de l'última sessió.  
Després de la presentació de la documentació exigida, el personal aspirant proposat s'incorporarà a l'Institut Valencià de Seguretat Pública per realitzar el primer curs teòric pràctic que tinga lloc, integrat per dues fases, una de formació i selecció en l'Institut Valencià de Seguretat Pública, amb una duració de quatre mesos, i una altra, una vegada superada l'anterior, de pràctiques al mateix Ajuntament, amb una duració de dos mesos. La qualificació del període de pràctiques correspondrà a l'Institut Valencià de Seguretat Pública.  
Durant la realització del curs teòricopràctic, les persones aspirants seran nomenades per la corporació funcionàries en pràctiques i percebran les retribucions que els corresponguen.  
7.1.2. Procediment de selecció. Torn de mobilitat.  
1. Proves prèvies. De caràcter obligatori i eliminatori. Abans d'iniciar les proves de coneixement del temari, es realitzarà un exercici o prova psicotècnica d'aptitud i de personalitat, seguint el barem de l'annex III de l'Ordre de 5 de desembre de 1994 de la Conselleria d'Administració Pública (DOGV 2.413, de 23 de desembre de 1994) i el reconeixement mèdic on es tindran en compte el quadre d'exclusions mèdiques que figura en l'annex II de l'Ordre de 5 de desembre de 1994 de la Conselleria d'Administració Pública (DOGV 2.413, de 23 de desembre de 1994).   
Tant l'exercici psicotècnic com el reconeixement mèdic seran obligatoris i eliminatoris, amb la qualificació d'apte o no apte.  
Per a realitzar el reconeixement mèdic, els aspirants podran optar entre aportar un certificat mèdic oficial expedit per qualsevol facultatiu, o sotmetre's al reconeixement del servei mèdic concertat per l'Ajuntament, en les dates que es faran públiques oportunament.  
El certificat mèdic oficial, expedit per un facultatiu alié al servei mèdic concertat per l'Ajuntament, caldrà que es presente mitjançant instància en el Registre General de l'ajuntament, dins dels 10 dies hàbils següents a la publicació de la data d'inici de les proves en el Butlletí Oficial de la Província, termini dins del qual caldrà que s'expedisca; l'interessat haurà d'explicitar que no es troba inclòs en cap de les causes d'exclusió establides en l'annex II de l'Ordre de 5 de desembre de 1994 de la Conselleria d'Administració Pública (DOGV 2.413, de 23 de desembre de 1994), a les quals, a l'efecte de la seua identificació inequívoca, caldrà fer referència específica, citant la data del diari oficial esmentat.   
Així mateix, els interessats caldrà que signen la seua conformitat perquè els siguen practicades totes les proves mèdiques i exploracions clíniques complementàries que es consideren necessàries, tret de les considerades com a invasives, per determinar l'aptitud d'aquests, d'acord amb la baremació establida, i sense perjudici d'haver acreditat mitjançant certificat mèdic oficial l'aptitud per a concórrer al procés selectiu, segons el model establit en l'annex II d'aquestes bases.  
2. Fase de concurs. El concurs per a cobrir la plaça pel torn de mobilitat s'ajustarà a les normes següents:  
a) Els mèrits al·legats i qualsevol altra dada hauran d'estar referits a la data d'acabament del termini de presentació d'instàncies. Únicament es consideraran els mèrits per a la valoració d'aquests en els concursos per a la provisió de places dels cossos de la policia local, ofertes per promoció interna i torn de mobilitat, que s'estableixen en l'annex I de l'Ordre de 5 de desembre de 1994, de la Conselleria d'Administració Pública (DOGV 2.413, de 23.12.94).  
b) Una vegada transcorregut el termini de presentació d'instàncies, aquestes seran vinculants per al sol·licitant i les destinacions adjudicades seran irrenunciables, llevat que abans de finalitzar el termini de presa de possessió s'haja obtingut una altra destinació per convocatòria pública; en aquest cas, caldrà comunicar-ho a l'ajuntament convocant de la plaça oferida i adjudicada.  
c) En qualsevol moment del procés d'adjudicació podran sol·licitar-se formalment a les persones interessades els aclariments o, si pertoca, la documentació addicional que s'estime necessària per a la comprovació dels mèrits, requisits o dades al·legats, i també aquelles altres que es consideren necessaris per a una correcta valoració.  
d) L'ordre de prioritat per a l'adjudicació de les places convocades estarà determinat per la major puntuació total obtinguda en vista dels mèrits al·legats. En el cas d'empat, es recorrerà, per a dirimir-lo, a la major puntuació dels cursos realitzats. En cas de persistir l'empat, s'acudirà a la data de naixement i s'adjudicarà la plaça al sol·licitant de major edat.  
e) El termini de presa de possessió de la nova destinació serà d'un més comptador des de l'endemà del nomenament, i el cessament s'haurà de produir dins els tres dies hàbils següents a la data del nomenament.  
El còmput del termini per al cessament s'iniciarà quan acaben els permisos o les llicències que, si escau, s'hagen concedit als interessats. Tot policia local que haja fet la sol·licitud per al concurs de mobilitat estarà obligat a comunicar per escrit els esmentats permisos o llicències a l'ajuntament que convoque. En aquest cas l'ajuntament convocant pot acordar-ne la suspensió. l'ajuntament a què pertanya el policia local podrà prorrogar el seu cessament per necessitats dels servei per un període de temps no superior a 20 dies hàbils, i haurà de comunicar l'esmentada pròrroga a l'ajuntament convocant.  
7.2. Una plaça de caporal de la policia local.  
7.2.1. Torn de promoció interna.  
El procés de selecció constarà de les següents fases: oposició, concurs i curs selectiu.  
A) Oposició: la fase d'oposició constarà de les següents proves i exercicis:  
1. Proves prèvies. De caràcter obligatori i eliminatori. Abans d'iniciar les proves de coneixement del temari, es realitzarà un exercici o prova psicotècnica d'aptitud i de personalitat i el reconeixement mèdic preceptiu així com les proves físiques. Tant l'exercici psicotècnic com el reconeixement mèdic i proves físiques seran obligatoris i eliminatoris, amb la qualificació d'apte o no apte, i s'ajustaran als barems següents:  
a) Reconeixement mèdic: segons el barem que es troba en l'annex II de l'Ordre de 5 de desembre de 1994, de la Conselleria d'Administració Pública (DOGV 2.413, de 23.12.94).  
Per a realitzar el reconeixement mèdic els aspirants podran optar entre aportar un certificat mèdic oficial expedit per qualsevol facultatiu, o sotmetre's al reconeixement del servei mèdic concertat per l'ajuntament, en les dates que es faran públiques oportunament.  
El certificat mèdic oficial, expedit per un facultatiu alié al servei mèdic concertat per l'ajuntament, caldrà que es presente mitjançant instància en el Registre General de l'ajuntament, dins dels 10 dies hàbils següents a la publicació de la data d'inici de les proves en el Butlletí Oficial de la Província, termini dins del qual caldrà que s'expedisca; l'interessat haurà d'explicitar que no es troba inclòs en cap de les causes d'exclusió establides en l'annex II de l'Ordre de 5 de desembre de 1994 de la Conselleria d'Administració Pública (DOGV 2.413, de 23 de desembre de 1994), a les quals, a l'efecte de la seua identificació inequívoca, caldrà fer referència específica, citant la data del diari oficial esmentat.   
Així mateix, els interessats caldrà que signen la seua conformitat perquè els siguen practicades totes les proves mèdiques i exploracions clíniques complementàries que es consideren necessàries, tret de les considerades com a invasives, per a determinar l'aptitud d'aquests, d'acord amb la baremació establida, i sense perjudici d'haver acreditat mitjançant certificat mèdic oficial l'aptitud per a concórrer al procés selectiu, segons el model establit en l'annex II d'aquestes bases.  
b) Reconeixement psicotècnic: segons el barem que es troba en l'annex III de l'Ordre de 5 de desembre de 1994, de la Conselleria d'Administració Pública (DOGV 2.413, de 23.12.94).  
c) Proves físiques: segons el barem que es troba en l'annex I, apartat b) de l'Ordre de 5 de desembre de 1994, de la Conselleria d'Administració Pública (DOGV 2.413, de 23.12.94).   
2. Primer exercici. De caràcter obligatori i eliminatori.  
Exposició per escrit de dos temes de caràcter general relacionats amb els epígrafs del programa, en un temps màxim de dues hores. Aquests temes es llegiran en sessió pública davant del tribunal que podrà formular les preguntes o aclariments que sobre aquest jutge oportunes. Es valorarà la claredat d'idees, la facilitat d'expressió verbal i el coneixement sobre els temes exposats.  
En tot cas, la qualificació d'aquest exercici serà de 0 a 10 punt, i caldrà obtenir-ne un mínim de 5 per a superar-lo.  
3. Segon exercici. De caràcter obligatori i eliminatori.   
Consistirà en la realització d'un test de coneixements policíacs sobre el temari, amb 50 preguntes alternatives. La durada d'aquest exercici serà d'una hora.   
En tot cas, la qualificació d'aquest exercici serà de 0 a 10 punt, i caldrà obtenir-ne un mínim de 5 per a superar-lo.  
4. Tercer exercici. De caràcter obligatori i eliminatori.  
Consistirà en la realització d'un supòsit o supòsits pràctics sobre organització, intervenció policíaca, elaboració d'un atestat, intervenció amb concurrència simultània d'emergències i altres relacionats amb la funció que s'ha de desenvolupar. La duració d'aquest exercici serà de dues hores.   
En tot cas, la qualificació d'aquest exercici serà de 0 a 10 punt, i caldrà obtenir-ne un mínim de 5 per a superar-lo.  
5. Quart exercici. De caràcter obligatori i no eliminatori. Consistirà a redactar en valencià un text proposat pel tribunal. La duració d'aquest exercici serà de 30 minuts.  
Aquest exercici es qualificarà de 0 a 2 punts.  
B) Fase de concurs: Finalitzada la fase d'oposició, es valoraran els mèrits aportats pels aspirants que hagen superat aquesta, d'acord amb el barem de mèrits per a la valoració d'aquests en els concursos per a la provisió de places dels cossos de la policia local, ofertes per promoció interna i torn de mobilitat, que s'estableixen en l'annex I de l'Ordre de 5 de desembre de 1994, de la Conselleria d'Administració Pública (DOGV 2.413, de 23.12.94).  
La puntuació obtinguda en la fase de concurs es sumarà a l'obtinguda en la fase d'oposició.  
C) Curs selectiu: després de presentar la documentació exigida, l'alcalde nomenarà funcionari en pràctiques, caporal de la policia local l'opositor aprovat, el qual haurà d'incorporar-se a l'Institut Valencià de Seguretat Pública per a seguir el curs corresponent. L'aspirant que no supere el curs teòric i pràctic podrà incorporar-se al curs immediatament posterior. No obstant això, cessarà com a funcionari en pràctiques i podrà ser nomenat de nou quan s'incorpore al segon curs. Si no supera aquest segon curs perdrà definitivament el seu dret de reserva de plaça.  
L'aspirant que supere el curs, després de la presentació dels documents, serà nomenat funcionari de carrera i prendrà possessió del càrrec en el termini de 30 dies.  
En el període de pràctiques percebrà les retribucions que corresponguen a aquesta condició i que es troben determinades en la legislació vigent.  
La puntuació del període de pràctiques correspondrà a l'Institut Valencià de Seguretat Pública. La valoració es farà d'acord amb criteris objectius que faran referència a l'assimilació dels coneixements impartits, responsabilitat, dedicació i tots els aspectes de l'actuació de l'aspirant que siguen necessaris per a valorar la capacitat per a una adequada prestació de les funcions atribuïdes al lloc.  
7.2.2. Torn de mobilitat.  
Si aquesta plaça no és coberta pel torn de promoció interna passaria a proveir-se per concurs de mèrits per a la mobilitat dels caporals de les policies locals i la baremació de mèrits que caldria aplicar en aquest cas es detalla en l'annex I de l'Ordre de 5 de desembre de 1994, de la Conselleria d'Administració Pública (DOGV 2.413, de 23.12.94).  
Abans d'iniciar la valoració dels mèrits aportats, els aspirants realitzaran un exercici o prova d'aptitud i de personalitat i el reconeixement mèdic preceptiu. Tant el psicotècnic com el reconeixement mèdic seran eliminatoris amb la qualificació d'apte i no apte, i s'ajustaran al barem establit en l'Ordre de 5 de desembre de 1994, de la Conselleria d'Administració Pública.  
Per a realitzar el reconeixement mèdic, els aspirants podran optar entre aportar un certificat mèdic oficial expedit per qualsevol facultatiu, o sotmetre's al reconeixement del servei mèdic concertat per l'ajuntament, en les dates que es faran públiques oportunament.  
El certificat mèdic oficial, expedit per un facultatiu alié al servei mèdic concertat per l'ajuntament, caldrà que es presente mitjançant instància en el registre general de l'ajuntament, dins dels 10 dies hàbils següents a la publicació de la data d'inici de les proves en el Butlletí Oficial de la Província, termini dins del qual caldrà que s'expedisca; l'interessat haurà d'explicitar que no es troba inclòs en cap de les causes d'exclusió establides en l'annex II de l'Ordre de 5 de desembre de 1994, de la Conselleria d'Administració Pública (DOGV 2.413, de 23 de desembre de 1994), a les quals, a l'efecte de la seua identificació inequívoca, caldrà fer referència específica, citant la data del diari oficial esmentat.   
Així mateix, els interessats caldrà que signen la seua conformitat perquè els siguen practicades totes les proves mèdiques i exploracions clíniques complementàries que es consideren necessàries, tret de les considerades com a invasives, per a determinar l'aptitud d'aquests, d'acord amb la baremació establida, i sense perjudici d'haver acreditat mitjançant certificat mèdic oficial l'aptitud per a concórrer al procés selectiu, segons el model establit en l'annex II d'aquestes bases.  
El concurs per a cobrir la plaça pel torn de mobilitat s'ajustarà a les normes següents:  
a) Els mèrits al·legats i qualsevol altra dada hauran d'estar referits a la data d'acabament del termini de presentació d'instàncies. Únicament es consideraran els mèrits per a la valoració d'aquests en els concursos per a la provisió de places dels cossos de la policia local, ofertes per promoció interna i torn de mobilitat, que s'estableixen en l'annex I de l'Ordre de 5 de desembre de 1994, de la Conselleria d'Administració Pública (DOGV 2.413, de 23.12.94).  
b) Una vegada transcorregut el termini de presentació d'instàncies, aquestes seran vinculants per al sol·licitant i les destinacions adjudicades seran irrenunciables, llevat que abans de finalitzar el termini de presa de possessió s'haja obtingut una altra destinació per convocatòria pública; en aquest cas, caldrà comunicar-ho a l'ajuntament convocant de la plaça oferida i adjudicada.  
c) En qualsevol moment del procés d'adjudicació podran sol·licitar-se formalment a les persones interessades els aclariments o, si pertoca, la documentació addicional que s'estime necessària per a la comprovació dels mèrits, requisits o dades al·legades, i també aquells altres que es consideren necessaris per a una correcta valoració.  
d) L'ordre de prioritat per a l'adjudicació de les places convocades estarà determinat per la major puntuació total obtinguda a la vista dels mèrits al·legats. En el cas d'empat, es recorrerà, per a dirimir-lo, a la major puntuació dels cursos realitzats. En el cas de persistir l'empat, s'acudirà a la data de naixement i s'adjudicarà la plaça al sol·licitant de major edat.  
e) El termini de presa de possessió de la nova destinació serà d'un més comptador des de l'endemà del nomenament, i el cessament s'haurà de produir dins els tres dies hàbils següents a la data del nomenament.  
El còmput del termini per al cessament s'iniciarà quan acaben els permisos o les llicències que, si escau, s'hagen concedit als interessats. Tot policia local que haja fet la sol·licitud per al concurs de mobilitat estarà obligat a comunicar per escrit els esmentats permisos o llicències a l'ajuntament que convoque. En aquest cas l'ajuntament convocant pot acordar-ne la suspensió. L'ajuntament a què pertanya el policia local podrà prorrogar el seu cessament per necessitats dels servei per un període de temps no superior a vint dies hàbils, i haurà de comunicar l'esmentada pròrroga a l'ajuntament convocant.  
Vuitena. Llista d'aprovats  
El tribunal no podrà aprovar ni declarar que han superat aquest procediment selectiu un nombre d'aspirants superior al de places convocades.   
Prèviament a la realització de les proves selectives per torn lliure, s'haurà realitzat i resolt el concurs corresponent al torn de mobilitat, respecte a les places de guàrdia.  
Novena. Presentació de documents  
9.1. Places de guàrdia de la policia local.  
El personal aspirant proposat pel tribunal ha d'aportar davant la corporació, en el termini de 20 dies hàbils des que es faça pública la llista de personal aprovat, els documents acreditatius de les condicions de capacitat i els requisits exigits en aquestes bases de convocatòria:  
- Certificat de naixement expedit pel registre civil corresponent o fotocòpia del document nacional d'identitat degudament compulsada.  
- Original o fotocòpia compulsada del títol acadèmic de graduat escolar o equivalent o justificant d'haver pagat els drets per a la seua expedició.  
- Declaració de no haver sigut separat, mitjançant expedient disciplinari, de qualsevol administració o ocupació pública, ni d'estar inhabilitat penalment per a l'exercici de les funcions públiques.  
- Fotocòpia compulsada dels permisos de conduir A-2 i B-2.  
9.2. Plaça de caporal de la policia local.  
El personal aspirant proposat pel tribunal ha d'aportar davant la corporació, en el termini de 20 dies hàbils des que es faça pública la llista de personal aprovat, els documents acreditatius de les condicions de capacitat i els requisits exigits en aquestes bases de convocatòria:  
- Certificat de naixement expedit pel Registre Civil corresponent o fotocòpia del document nacional d'identitat degudament compulsada.  
- Original o fotocòpia compulsada del títol acadèmic de graduat escolar o equivalent o justificant d'haver abonat els drets per a la seua expedició.  
- Declaració de no haver sigut separat, mitjançant expedient disciplinari, de qualsevol administració o ocupació pública, ni d'estar inhabilitat penalment per a l'exercici de les funcions públiques.  
- Fotocòpia compulsada dels permisos de conduir A-2 i B-2.  
- Certificat de serveis expedit pel secretari de la corporació en què conste la seua permanència de 2 anys com a mínim en la categoria de policia local acreditant que deté la condició de funcionari de carrera i totes aquelles circumstàncies que consten en el seu expedient personal.  
Les persones aspirants que tinguen la condició de funcionaris de carrera estaran exemptes de justificar documentalment les condicions generals que ja hagen sigut acreditades per a obtenir-ne l'anterior nomenament. En qualsevol cas, caldrà presentar l'original o fotocòpia compulsada del nomenament com a funcionaris de carrera i el títol acadèmic exigit.  
Els qui dins el termini indicat, i tret de casos de força major, no hi presenten la documentació, no podran ser nomenats funcionaris, i, per tant, s'invalidarà la seua actuació i això comportarà la nul·litat subsegüent dels actes del tribunal en relació amb aquest, sense perjudici de la responsabilitat en què haja pogut incórrer per falsedat en la instància.  
Els que tinguen la condició de funcionari públic estaran exempts de justificar documentalment les condicions i els requisits ja demostrats per a obtenir el nomenament anterior. En canvi, hauran de presentar un certificat de l'organisme de que depenguen on s'acredite aquesta condició i totes les circumstàncies que figuren al seu expedient personal.  
En el supòsit que l'aspirant siga exclòs per no presentar la documentació o per falsedat d'aquesta, el tribunal podrà proposar la inclusió en la llista d'admesos el mateix nombre que el d'exclosos per les anteriors causes.  
Deu. Nomenament   
10.1. Plaça de guàrdia de la policia local pel torn lliure i plaça de caporal pel torn de promoció interna.  
Les qualificacions del període de pràctiques les farà l'Institut Valencià de Seguretat Pública, el qual comunicarà a l'òrgan competent de la corporació la llista del personal que haja superat el curs teòricopràctic perquè s'efectue el nomenament com a funcionaris. Els nomenaments hauran de fer-se en el termini màxim de 15 dies, comptadors des de la comunicació.  
El personal aspirant que no supere el curs selectiu o el període de pràctiques, podrà incorporar-se al curs o a les pràctiques immediatament posteriors. Si tampoc no superaven aquest segon curs o segones pràctiques, perdran definitivament el dret de nomenament com a funcionari de carrera.  
La superació dels curs constituirà un requisit indispensable per a adquirir la condició de funcionari de carrera.  
A aquest efecte, la realització d'aquest no comportarà cap indemnització per raó del servei, ja que aquest constitueix un requisit preceptiu.  
Durant la realització del curs de selecció i del període de pràctiques, les persones aspirants seran nomenades funcionaris en pràctiques, després que hagen presentat la documentació requerida, i percebran les retribucions que els pertoquen.  
10.2. Places pel torn de mobilitat.  
Respecte de les places a cobrir pel torn de mobilitat, el termini de presa de possessió de la nova destinació obtinguda serà d'un mes, que començarà a partir de l'endemà del nomenament. Caldrà efectuar el cessament dins dels tres dies hàbils següents a la data del nomenament.  
Onze. Incidències  
El tribunal està autoritzat per a resoldre sobre els dubtes que s'hi presenten, interpretar les bases d'aquesta convocatòria i prendre els acords necessaris per al bon ordre del procés selectiu, en tot allò no previst en aquestes bases.  
Dotze. Recursos   
1. Contra aquestes bases i la corresponent convocatòria, i els actes que esgoten la via administrativa, les persones interessades podran interposar davant la Sala Contenciosa Administrativa del Tribunal Superior de Justícia de la Comunitat Valenciana un recurs contenciós administratiu en el termini de dos mesos, comptadors des de l'endemà de la seua publicació en el Butlletí Oficial de la Província de València i en el Diari Oficial de la Generalitat Valenciana, o qualsevol altre recurs que estimen oportú.  
La interposició del recurs contenciós administratiu requerirà la comunicació prèvia a l'òrgan que va dictar l'acte impugnat.  
2. Contra les resolucions i actes dels òrgans de selecció i els seus actes de tràmit, que impedisquen continuar el procediment o produïsquen indefensió, podran interposar-hi un recurs ordinari davant l'autoritat que haja nomenat el seu president, en el termini d'un mes comptador des que es van fer públics.  
Tretze. Publicació  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana, i l'anunci de la convocatòria en extracte, en el Boletín Oficial del Estado.  
ANNEX I  
Temari comú de les places de guàrdia i caporal convocades  
Grup primer. Dret polític i administratiu  
Tema 1. Organització política de l'estat espanyol: classe i forma d'estat. Organització territorial de l'estat. La corona. Poder legislatiu. Poder executiu. Poder judicial. Relacions entre el govern i les Corts Generals.  
Tema 2. La Constitució espanyola: El sistema constitucional. La Constitució espanyola de 1978. Principis generals. El Tribunal Constitucional.  
Tema 3. Les Corts Generals: les cambres. La funció legislativa. L'administració de justícia.  
Tema 4. L'organització territorial espanyola. Les comunitats autònomes. Els estatuts d'autonomia. Òrgans i competències. Les administracions públiques, estatal, autonòmica i local.  
Tema 5. L'Estatut d'Autonomia de la Comunitat Valenciana: La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.  
Tema 6. Administració local: caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.  
Grup segon. Règim local i policia  
Tema 8. El municipi. Òrgans unipersonals de govern. L'alcalde. Els tinents d'alcalde. Els regidors.  
Tema 9. El municipi. Òrgans col·legiats de govern. El ple de l'ajuntament. La comissió de govern. Òrgans consultius i participatius. Les comissions informatives.  
Tema 10. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.  
Tema 11. La policia local, conceptes previs. Missions i objectius. Estructura orgànica i funcional.  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.  
Tema 13. Ordenament legislatiu de la policia local: Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes. Règim disciplinari.  
Tema 14. Llei de la Generalitat Valenciana de Coordinació de Policies Locals de la Comunitat Valenciana. Disposicions generals de la coordinació dels policies locals. De l'estructura i organització, de la selecció, promoció i mobilitat. Dels drets i deures. L'Institut Valencià de la Seguretat Pública.   
Grup tercer. Dret Penal i policia administrativa  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.  
Tema 16. Classes de faltes. Contra els interessos generals de les poblacions, contra les persones i contra la propietat.  
Tema 17. Classes de delictes. Contra les persones, contra la llibertat i l'honestedat i contra la propietat.  
Tema 18. Obligacions i competències dels ajuntaments. Les ordenances municipals. Els bans d'alcaldia.  
Tema 19. Ordenances municipals: concepte i classes. Infraccions. Potestat sancionadora, principals infraccions a bans i ordenances. Procediment sancionador.  
Grup quart. Trànsit i seguretat viària  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.  
Tema 21. Reglaments que puguen sorgir del desplegament de la Llei de Bases sobre Trànsit i Circulació de Vehicles de Motor i Seguretat Viària.  
Tema 22. El trànsit viari: introducció. Vies, vehicles i conductors. Les condicions tècniques del vehicle. Classes de transport.  
Tema 23. El transport: servei públic de viatgers i servei públic de mercaderies o mixt. El servei privat, mercaderies perilloses. Condicions tècniques del vehicle de transports i altres requisits principals.  
Tema 24. Els accidents de trànsit: Concepte i consideracions prèvies. Les seues causes. Classes i fases.  
Grup cinqué. Temes locals de l'Ajuntament de Tavernes de la Valldigna  
Tema 25. Història de la ciutat de Tavernes de la Valldigna. Orígens i actualitat. Història de la Valldigna: el monestir.  
Tema 26. l'organització municipal de l'Ajuntament de Tavernes de la Valldigna.  
Tema 27. El Consell Agrari Municipal. Normativa forestal. Pla de cremes municipal.  
Tema 28. El Reglament de Participació Ciutadana de Tavernes de la Valldigna. El Reglament Orgànic Municipal. El Reglament Municipal d'Actuació Preferencial del Valencià.  
Tema 29. El Consell Sectorial de Seguretat Ciutadana. El Reglament Municipal de Protecció Civil. Les situacions d'emergència. Característiques. Pla d'emergència municipal. Catàstrofes públiques i protecció civil. Principis elementals.  
Tema 30. Xarxa viària. Característiques. Punts i moments d'especial atenció. Transports públics.  
Tema 31. Tavernes de la Valldigna, municipi turístic. Problemes relacionats amb l'actuació policial. Els Serveis Socials. Reglament Municipal per a la Integració dels Disminuïts Físics, Sensorials i Psíquics.  
Tema 32. Tavernes de la Valldigna. Població. Economia. Territori. Carrers i terme municipal.  
Tema 33. Els centres escolars a Tavernes de la Valldigna: Ubicació i característiques. L'absentisme escolar del menor i la policia.  
Tema 34. L'ordenança municipal de l'Ajuntament de Tavernes de la Valldigna sobre prevenció de la contaminació acústica (protecció contra sorolls i vibracions).  
ANNEX II  
Model de declaració  
... , ... d... 199...  
Amb relació a les proves selectives convocades per aquest ajuntament de Tavernes de la Valldigna per a la provisió com a funcionaris de carrera d... places d... vacants en el cos de la policia local de l'esmentat municipi, de conformitat amb les bases de la convocatòria, manifeste la meua conformitat perquè em siguen practicades totes les proves mèdiques i exploracions clíniques complementàries que es consideren necessàries, tret de les que es consideren com a invasives, per a determinar l'aptitud de l'interessat, d'acord amb el barem establit en les bases que regeixen aquest procés selectiu, i sense perjudici d'haver acreditat mitjançant certificat mèdic oficial l'aptitud per a concórrer-hi.  
Tavernes de la Valldigna, 6 de maig de 1997.- L'alcalde: Eugenio Pérez Mifsud.